open-index/open-wikipedia-markdown huggingface dataset:
Download

**Download**, in lienwurd út it Ingelsk dat letterlik "dellading" betsjut, ferwiist nei it ûntfangen op jins kompjûter fan data dy't ôfkomstich is fan in kompjûtersysteem earne oars yn 'e wrâld. Sa'n kompjûtersysteem is yn 'e regel in server, lykas in ynternetserver, in FTP-server of in e-mailserver. In download is it tsjinstelde fan in upload, wêrby't data nei in kompjûtersysteem op in oare lokaasje tastjoerd wurdt. In download hat de foarm fan ien of mear bestannen, lykas tekstbestannen, fotobestannen, fideobestannen of audiobestannen. Troch sokke bestannen te downloaden, komme se yn it besit fan dejinge dy't se op syn of har kompjûter download, sadat se foar dy persoan tenei altyd beskikber binne. 

It downloaden fan in bestân kin beskôge wurde as it tsjinstelde fan it *[[streaming media|streamen]]* fan it bestân. By downloaden moat men wachtsje oant it downloadproses foltôge is foar't men wat mei it bestân dwaan kin. By *streamen* wurdt oanhâldend in diel fan it bestân yn 'e buffer fan jins kompjûter opslein, en kin men daliks begjinne it bestân te besjen of te beharkjen. Mar by *streamen* wurdt it bestân net op 'e kompjûter fan 'e brûker opslein, en is de brûker ôfhinklik fan 'e webside dy't it bestân oanbiedt. As it bestân op dy webside fuorthelle wurdt, of as dy webside ûnberikber is, stiet de brûker mei lege hannen. Websiden dy't streaming media oanbiede en dêrby gebrûk meitsje fan in yn 'e webside ynboude mediaplayer, lykas YouTube, bringe hieltyd mear beheinings oan om it foar brûkers ûnmooglik te meitsjen om it *streamde* bestân op te slaan nei't it yn syn gehiel buffere is.
Baywatch

* ''Baywatch'' (tillefyzjesearje), in Amerikaanske aksjedramasearje dy't fan 1989 oant 1990 en fan 1991 oant 2001 makke en op 'e Amerikaanske tillefyzje útstjoerd waard
***', alternative titel fan 'e Amerikaanske searje ''Baywatch'', dy't foar de beide lêste seizoenen (1999 oant 2001) brûkt waard, doe't de searje fan lokaasje feroare wie fan Kalifornje nei Hawaï
* ''[[Baywatch Nights]]'', in Amerikaanske spin-offsearje fan ''Baywatch'', dy't makke en op 'e Amerikaanske tillefyzje útstjoerd waard fan 1995 oant 1997
***', in Amerikaanske tillefyzjefilm út 1995 dy't min ofte mear ûnderdiel fan 'e searje *Baywatch* wie
***', in Amerikaanske tillefyzjefilm út 1998 dy't min ofte mear ûnderdiel fan 'e searje ''Baywatch'' wie
***', in Amerikaanske tillefyzjefilm út 2003 dy't in soarte fan reüny fan 'e searje *Baywatch* wie
* ''Baywatch'' (film), in Amerikaanske film út 2017, loskes basearre op 'e searje út 'e 1990-er jierren
Strânwacht

In **strânwacht** is in lid fan in helptsjinst dy't simmerdeis de wacht hâldt oer it strân as der in protte baaigasten binne. Se hâlde de lju yn 'e rekken dy't de see yn geane om te swimmen, surfen of oan oare foarmen fan wettersport te dwaan, en geane sokke lju efternei om se te rêden as se yn 'e problemen komme. Yn 'e Feriene Steaten hawwe strânwachten op drokke strannen om 'e pear hûndert meter in útsjochtoer, sadat se fan in ferheging ôf it spul better yn 'e rekken hâlde kinne. Dêrnjonken sprekke strânwachten baaigasten ek oan op harren hâlden en dragen. As der bgl. in soad wyn stiet, en it gefaarlik is om 'e see yn te gean, sprekke strânwachten de baaigasten oan dy't dat dochs fan doel binne en wize harren op 'e gefaren. 

Strânwachten moatte kundich wêze op it mêd fan earste help by ûngelokken, wêrûnder fral reänimaasje en mûle-op-mûlebeäzeming, mei't dêr it measte ferlet fan is yn gefallen dat in swimmer of wettersporter hast ferdrinkt. Dêrnjonken moatte se ek ferstân hawwe fan 'e fersoarging fan iepen wûnen en oare medyske needgefallen, lykas hertoanfallen. Yn bgl. de Feriene Steaten en Austraalje is it ek de taak fan strânwachten om te warskôgjen as der har haaien deunby it strân ophâlde. Yn 'e 1990-er jierren rekke de funksje fan strânwacht by in breder publyk bekend troch de populariteit fan 'e Amerikaanske tillefyzjesearje *[[Baywatch (tillefyzjesearje)|Baywatch]]*.

Yn Nederlân wurdt de funksje fan strânwacht frijwol altyd ferfolle troch frijwilligers. Strânwachten binne yn Nederlân feriene yn 'e *Koninklijke Nederlandsche Bond tot het Redden van Drenkelingen* (KNBRD), yn 'e folksmûle almeast de Rêdingsbrigade neamd. Dy organisaasje bestiet út mear as twahûndert teams fan yn totaal mear as 5.000 frijwilligers. Behalven oan it strân fan 'e see, binne se ek aktyf by oare oerflaktewetters dêr't swommen wurdt, lykas marren en puollen. Dêrnjonken fersoargje se ek training, bgl. op it mêd fan reänimaasje. De KNBRD wurket nau gear mei de Keninklike Nederlânske Rêdingmaatskippij (KNRM), dy't ferantwurdlik is foar rêdingswurk fierder op see.
Baywatch Nights

***Baywatch Nights*** wie in Amerikaanske tillefyzjesearje dy't rûn fan 1995 oant 1997. It wie in spin-offsearje fan 'e bekendere en tige populêre aksjesearje *[[Baywatch (tillefyzjesearje)|Baywatch]]*, yn 'e foarm fan in detektivesearje dy't healwei oergie yn in science fiction-tillefyzjesearje. *Baywatch Nights* wie gjin grut súkses, en waard nei twa seizoenen omreden fan ôffallende sjochsifers stopsetten.

## Produksje
*Baywatch Nights* wie in tillefyzjesearje fan deselde filmprodusinten as *[[Baywatch (tillefyzjesearje)|Baywatch]]*, dêr't it fan ôflaat wie. De searje waard makke troch Michael Berk, Douglas Schwartz, Gregory J. Bonann en David Hasselhoff, foar The Baywatch Company.

It oarspronklike útgongspunt fan *Baywatch Nights* wie dat plysjeman Garner Ellerbee, in personaazje dat diel útmakke fan 'e fêste cast yn *[[Baywatch (tillefyzjesearje)|Baywatch]]*, in midlifekrisis kriget en beslút om ûntslach te nimmen. Hy begjint dêrnei in detektiveburo, en syn maat, strânwacht Mitch Buchannon, beslút om him te helpen en wurdt syn sakepartner. De beide mannen krije dan fersterking fan 'e froulike privee-detektive Ryan McBride.

Sjonger Lou Rawls, dy't de titelsong fan 'e searje, *After the Sun Goes Down*, ynsong, spile yn it earste seizoen de rol fan Lou Raymond, de eigner fan in nachtklub dêr't de detektives kantoarromte hiere. Midden ûnder it earste seizoen waarden twa nije castleden yntrodusearre: Griff Walker en Donna Marco.

Oan 'e ein fan it earste seizoen bedarren de sjochsifers fan *Baywatch Nights*, dy't dochs al nea de sjochsifers fan *Baywatch* belykje koene, yn in frije fal omleech. De produsinten lieten har doe ynspirearje troch it súkses fan *[[The X-Files]]*, en besleaten foar it twadde seizoen oer te gean fan in detektivesearje op in science fiction-tillefyzjesearje. It personaazje Garner Ellerbee waard út 'e searje skreaun en ferfongen troch Diamont Teague, in ekspêr op it mêd fan it paranormale. Dy feroarings mochten net bate, en de produksje fan *Baywatch Nights* waard nei twa seizoenen stopset.

It personaazje Donna Marco, spile troch Donna D'Errico, makke neitiid de oerstap nei de oarspronklike *Baywatch*-searje.

## Rolferdieling
;haadrollen


;crossovers út *[[Baywatch (tillefyzjesearje)|Baywatch]]*

## Seizoenen

## Keppelings om utens
*  De titelmuzyk fan ''Baywatch Nights'' op YouTube
*  Ynformaasje oer ''Baywatch Nights'' yn 'e ''Internet Movie Database''

## Sjoch ek
*''Baywatch'' (tillefyzjesearje)
***'
***'
***
*''Baywatch'' (film)
**[[Babewatch]]*
**[[Boobwatch]]*
Syndikaasje

**Syndikaasje** (fan it Ingelske *syndication*) is de distribúsje fan ynformative of kreätive tillefyzjeprogramma's of radioprogramma's fan 'e iene nei de oare tillefyzjestjoerder, radiostjoerder of omrop, dy't dan de rjochten op útstjoering kriget troch in kontrakt of ûnder lisinsje. Soks komt benammen in protte foar yn 'e Feriene Steaten, dêr't de tillefyzje- en radiosektor behearske wurdt troch in stikmannich grutte lanlike netwurken, dy't oeral formalisearre bannen ûnderhâlde mei pleatslike tillefyzjestasjons en radiostasjons. By syndikaasje wurde tillefyzjeprogramma's en radioprogramma's útstjoerd op sokke lokale stasjons dy't se mei-inoar diele sûnder dat de nasjonale netwurken der wat mei te krijen hawwe.

Yn 'e Feriene Steaten is syndikaasje de útsûndering op 'e regel, mei't de measte tillefyzjeprogramma's en ek radioprogramma's dêr makke wurde troch in produksjemaatskippij yn opdracht fan ien fan 'e grutte lanlike netwurken. Dêrby kriget it oangeande netwurk dan de eksklusive útstjoerrjochten yn 'e hannen, dy't it oer it algemien inkeld opjout as de sjochsifers skrikbarend omleech geane. Yn it kontrakt tusken netwurk en produksjemaatskippij sit lykwols ornaris in eindatum ynboud, en sadree't dy passearre is, stiet it de produksjemaatskippij frij om it programma fia syndikaasjekontrakten oan oare stjoerders te ferkeapjen foar it útstjoeren fan werhellings.

Der binne ek Amerikaanske programma's dy't eksklusyf foar syndikaasje makke wurde en dus net foar in spesifyk lanlik tillefyzjenetwurk. Om't de produksjemaatskippij sokke programma's fan it begjin ôf oan oan ferskillende stjoerders ferkeapje mei, kin dat tige lukratyf wêze as it súksesfol is. As it lykwols op 'e non rint, sit de produksjemaatskippij mei in grutte strop. It is dêrom foar produksjemaatskippijen oer it algemien wenst om yn 't foar in klant (lanlik netwurk) te hawwen om it produkt oan te ferkeapjen. Dat is finansjeel feiliger, ek al om't yn sa'n gefal it netwurk faak bydraacht yn 'e produksjekosten.

Bûten de Feriene Steaten komt nasjonale syndikaasje net in soad foar, om't de measte lannen en territoaria sintralisearre stjoerders hawwe sûnder bannen mei lokale omroppen. It trochferkeapjen fan Amerikaanske programma's oan bûtenlânske stjoerders (bgl. yn Nederlân) is lykwols ek in foarm syndikaasje, en itselde jildt foar de ferkeap fan Nederlânske programma's oan stjoerders út it bûtenlân. Dat systeem hat de wrâldwide populariteit fan in soad tillefyzjesearjes mooglik makke, dy't oarspronklik mar foar in tige spesifike merk makke wiene.
Baywatch: Forbidden Paradise

***Baywatch: Forbidden Paradise*** is in yn Hawaï opnommen Amerikaanske tillefyzjefilm út 1995, dy't diel útmakket fan 'e aksjedramasearje *[[Baywatch (tillefyzjesearje)|Baywatch]]*. De film waard regissearre troch Douglas Schwartz en de haadrollen waarden spile troch David Hasselhoff, Pamela Anderson, Alexandra Paul en Yasmine Bleeth. Yn 1996 waard *Baywatch: Forbidden Paradise* ek útstjoerd as ûnderdiel fan it sechsde seizoen fan *Baywatch*.

## Plot

De Kalifornyske strânwachten Mitch, C.J., Stephanie, Caroline, Matt en Logan reizgje ôf nei it Hawaïaanske eilân Oähû foar in fakânsje dêr't se bot ferlet fan hawwe. Ienris op harren bestimming oankommen, rint it lykwols net sa't se ferwachte hiene. Stephanie kriget kunde oan in pleatslike strânwacht, wylst de knoffelige fotograaf Carlton Edwards swierrichheden feroarsaket foar it hiele selskip as it ûngelok dat him efterfolget, besmetlik blykt te wêzen. Underwilens rekket Logan obsedearre troch it dielnimmen oan in surfwedstryd, mei as gefolch dat er gjin tiid hat foar syn faam Caroline.

As C.J. ûnferwachts weromroppen wurdt nei Kalifornje, geane Mitch en Matt tegearre op in boatreiske nei in ôfhandich diel fan it eilân Kauaï, dêr't se fêst komme te sitten nei't Matt stutsen wurdt troch in giftige skorpioenfisk. Se wurde rêden troch de bewenners fan in doarpke dêr't men besiket te libjen lykas de âlde Hawaïanen foar de komst fan 'e blanken dat diene. Tagelyk belibbet Stephanie op Oähû in românse mei har nije frijer, wylst Logan op 'e tiid beseft dat er Caroline kwyt driget te reitsjen. Hy lit it surfen gewurde en freget har om mei him te trouwen.

## Rolferdieling
;haadrollen


File:David Hasselhoff Baywatch.jpg|David Hasselhoff as Mitch Buchannon.
File:Pamela Anderson Baywatch.jpg|Pamela Anderson as C.J. Parker.
File:Yasmine Bleeth Baywatch.jpg|Yasmine Bleeth as Caroline Holden.

;byrollen

## Produksje
*Baywatch: Forbidden Paradise* waard regissearre troch Douglas Schwartz nei in senario fan syn frou Deborah Schwartz. Produsinten wiene Paul Cajero, David W. Hagar en James Pergola foar The Baywatch Company, Tower 12 Productions en Tower 18 Productions. As útfierend produsinten wiene Michael Berk, Douglas Schwartz, Gregory J. Bonann en David Hasselhoff by de film belutsen. James Pergola die de kamerarezjy, en John D'Andrea en Cory Lerios fersoargen de soundtrack. 

*Baywatch: Forbidden Paradise* waard op 27 juny 1995 yn 'e Feriene Steaten direkt-op-fideo útbrocht as in langspylfilm mei in spyldoer fan 90&nbsp;minuten. Op 'e Amerikaanske tillefyzje waard de film yn twaen snien en útstjoerd op 22 en 29&nbsp;april 1996, as ôfleverings 19 en 20 fan seizoen&nbsp;6 (1995-1996) fan 'e aksjesearje *[[Baywatch (tillefyzjesearje)|Baywatch]]*. De folgjende tillefyzjefilm fan *Baywatch* wie **', út [[1998]].

==Keppelings om utens==
*  [http://www.imdb.com/title/tt0112464/ Ynformaasje oer ''Baywatch: Forbidden Paradise'' yn 'e Internet Movie Database]

==Sjoch ek==
*[[Baywatch (tillefyzjesearje)|''Baywatch'' (tillefyzjesearje)]]
*''[[Baywatch Nights]]''
***'
***
*''Baywatch'' (film)
**[[Babewatch]]*
**[[Boobwatch]]*
Baywatch: White Thunder at Glacier Bay

***Baywatch: White Thunder at Glacier Bay*** is in yn Alaska opnommen Amerikaanske tillefyzjefilm út 1998, dy't diel útmakket fan 'e aksjedramasearje *[[Baywatch (tillefyzjesearje)|Baywatch]]*. De film waard regissearre troch Douglas Schwartz en de haadrollen waarden spile troch David Hasselhoff, Gena Lee Nolin, Carmen Electra en Donna D'Errico. Letter yn 1998 waard *Baywatch: White Thunder at Glacier Bay* ek útstjoerd as ûnderdiel fan it achtste seizoen fan *Baywatch*.

## Plot

De Kalifornyske strânwachten Mitch en Cody en Mitch syn soan Hobie winne in fergese cruise nei it kâlde Alaska, dêr't se tafallich strânwachten Neely, Lani en Donna tsjin it liif rinne, dy't dêr binne foar in fotoshoot. Hobie bringt de oaren sûnder euvelmoed yn 'e kunde mei in Claire Hodges, dy't eins Leslie Stryker hjit. Hja is in profesjonele juwieledievegge en oplichtster, dy't har by it selskip oanslút om't se in ûnopfallende manear siket om nei Alaska te ûntsnappen. Se wurdt nammentlik efterfolge troch de ûnmeilydsume hiermoardner Gavin. As se troch tadwaan fan Leslie en Gavin de dea yn 'e eagen sjoen hawwe, beseffe Mitch en Neely dat se faninoar hâlde.

## Rolferdieling
;haadrollen


File:David Hasselhoff Baywatch.jpg|David Hasselhoff as Mitch Buchannon
File:Carmen Electra Baywatch.jpg|Carmen Electra as Lani McKenzie


;byrollen

## Produksje
*Baywatch: White Thunder at Glacier Bay* waard regissearre troch Douglas Schwartz nei in senario fan David Braff en Jerome Michael op basis fan in ferhaal betocht troch Deborah Schwartz. Produsinten wiene Kevin L. Beggs, Francis J. Conway, Cathy Dwyer, Craig T. Kwasizur, James Pergola en Deborah Schwartz foar The Baywatch Company, Tower 12 Productions en Tower 18 Productions. As útfierend produsinten wiene Michael Berk, Douglas Schwartz, Gregory J. Bonann en David Hasselhoff by de film belutsen. James Pergola die de kamerarezjy, en John D'Andrea en Cory Lerios fersoargjen de soundtrack. 

*Baywatch: White Thunder at Glacier Bay* waard op 24 febrewaris 1998 yn 'e Feriene Steaten direkt-op-fideo útbrocht as in langspylfilm mei in spyldoer fan 107&nbsp;minuten. Op 'e Amerikaanske tillefyzje waard de film yn twaen snien en útstjoerd op 11 en 18&nbsp;maaie 1998, as ôfleverings 21 en 22 fan seizoen&nbsp;8 (1997-1998) fan 'e aksjesearje *[[Baywatch (tillefyzjesearje)|Baywatch]]*. De folgjende tillefyzjefilm fan *Baywatch* wie **', út [[2003]].

==Keppelings om utens==
*  [http://www.imdb.com/title/tt0139056/ Ynformaasje oer ''Baywatch: White Thunder at Glacier Bay'' yn 'e ''Internet Movie Database'']

==Sjoch ek==
*[[Baywatch (tillefyzjesearje)|''Baywatch'' (tillefyzjesearje)]]
*''[[Baywatch Nights]]''
***'
***
*''Baywatch'' (film)
**[[Babewatch]]*
**[[Boobwatch]]*
Lûhansk

**Lûhansk** (Russysk: Луганск, tr. Lûgansk; Oekraynsk: Луганськ, tr. Lûhansk) is in stêd oan de rivier de Lûhan yn it easten fan de Oekraïne, tichteby de grins fan Ruslân. Yn 2019 telde de stêd 403.938 ynwenners. Offisjeel heart de stêd by de Oekraïne, mar feitlik is it de haadstêd fan de Folksrepublyk Lûgansk, dy't ynternasjonaal (noch) net erkend wurdt.  

## Skiednis
Yn 1795 joech Katarina II tastimming oan de Brit Charles Gascoigne om in fabryk te stiftjen, wêrfan't de earste heechoven op 4 novimber 1800 yn wurking steld waard. It fabryk wie yn 1812 in wichtich produsint fan wapens en munysje foar it Russyske leger, dat it lân ferdigenje moast tsjin de troepen fan Napoleon. 

Lûhansk krige yn 1882 de status fan stêd. 

Op 3 maaie 1896 stifte Gustav Hartmann de Russyske Masineboumaatskippij Hartmann yn Lûgansk. De stêd ûntjoech him ta in wichtich yndustrieel sintrum foar swiere masines en de bou fan lokomotiven. 

Nei de Russyske Revolúsje waard Lûhansk haadstêd fan de Sovjetrepublyk Donetsk-Krivoj Rog. De stêd krige yn 1934 in tramnet en in jier letter de nije namme Vorosjilovgrad, nei de polititus Kliment Vorosjilov dy't yn de omkriten fan de stêd berne wie. Tusken 14 july 1942 oant 14 febrewaris 1943 besetten de Dútsers de stêd. Nei it befrijen fan de stêd troch it Reade Leger wiene der twa kampen foar Dútske kriichsfinzenen (kamp 144 (oant 1954) en kamp 474 (oant 1949). 

Yn 2014 ûnstiene der pro-Russyske protesten. De demonstranten easken in referindum neffens it foarbyld op De Krim. Der ûntstie opskuor tusken de plysje en aktivisten nei't in pro-Russysk tintekamp op it sintrale plein fan de stêd ferwidere waard. Op 14 july 2014 waard in gefjochtsfleantúch fan de Oekraynske loftmacht by it oanfleanen op de loftbasis fan Lûhansk troch in raket delsketten. 

Sûnt 2014 is stêd ûnder kontrole fan de ynternasjonaal net-erkende Folksrepublyk Lûgansk. Neffens it oekraynske regear falt de stêd ûnder it gebiet dêr't de organen fan de steat it foech net útoefenje kinne.

## Demografy
Neffens de oekraynske folkstelling fan 2001 neamde 49,6% fan de befolking harren etnyske Oekraïners en 47% harren etnyske Russen. De memmetaal wie lykwols foar 85,3% Russysk, wylst 13,7% it Oekraynsk neamde as memmetaal. Fierder wiene der lytsere groepen dy't Armeensk (02,%) en Wytrussysk (0,1%) praten.   
## Untwikkeling befolking

Boarne: 

## Sport
De lokale fuotbalferiening Sorja Lûhansk wie yn 1972 kampioen fan de Sovjet-Uny. De fuotbalploech spilet op it heechste nivo mar moast fanwegen de krisis útwike nei Zaporizja.  

Ofbyld:Драматический театр.jpg|*Teäter*
Ofbyld:Музей истории Луганска.jpg|*Histoarysk Museum*
Ofbyld:Свято-Олександро-Невський храм.JPG|*[[Aleksander Nevskytsjerke (Lûhansk)|Aleksander-Nevskytsjerke]]*
Sint-Vladimirkatedraal (Lûhansk)

De **Vladimirkatedraal** (Oekraynsk: Володимирський собор; Russysk: Свято-Владимирский собор) is in otterdokse katedraal yn Lûhansk yn Oekraïne. It is it grutste tsjerkegebou yn it súdeasten fan Oekraïne. Yn 'e katedraal is plak foar sa'n 3.000 parochianen. By de katedraal is it Teologyske Seminaarje fan Lûgansk.

## Skiednis
De katedraal hat in krúsfoarmich grûnflak en mjit 51 meter by 44 meter. De hichte ynklusyf it 9 meter hege krús op 'e grutste koepel is 65 meter. Mei-inoar hat de katedraal 15 koepels fan ferskillende maten.

De tariedings foar de bou setten yn 1995 útein. Yn septimber 2003 wie it safier dat de bou foltôge waard en de wijde koepels op 'e tsjerke set wurde koene. Yn maart 2006 wie mei it lizzen fan de graniten flier it ynterieur ek fierweihinne klear, sadat yn dy moanne de katedraal ynwijd wurde koe troch Volodymyr, de metropolyt fan Kiëv en hiel Oekraïne.

Sûnt 2005 is oan de katedraal in oan de aartsingel Michael wijd teologysk seminaarje ferbûn.
Aleksander Nevskytsjerke (Lûhansk)

De **Tsjerke fan Aleksander Nevsky** (Russysk: Храм Александра Невского) is in otterdokse tsjerke yn Lûhansk yn Oekraïne. De bou fan 'e tsjerke fûn plak yn 'e jierren 2000-2003 neffens it projekt fan 'e arsjitekt Anatoly Bondarev.

De yn it Universiteitspark boude tsjerke telt seis koepels, wêrfan't yn fjouwer klokken hingje. 

In hege trep liedt nei de tagong fan 'e tsjerke. De tsjerke is ferdield yn in boppe- en ûndertsjerke. De ûndertsjerke is wijd oan 'e yn 2018 hillich ferkleare Matrona fan Moskou, in ferneamde 20e-iuwske otterdokse aseet.

De tsjerke falt ûnder it bisdom Lûhansk-Altsjevsk fan 'e Oekraynsk-Otterdokse Tsjerke (patriargaat Moskou).
Henk Hofstede (fakbûnsbestjoerder)

**Hendrik (Henk) Hofstede** (Wilsum, 19 septimber 1937 – Fianen, 25 jannewaris 2020) wie in Nederlânske fakbûnsbestjoerder en politikus.

## Karriêre
Hofstede syn karriêre begûn by de *[[Nederlânske Kristlike Agraryske Bûn|Nederlandse Christelijke Agrarische Bond]]* (NCAB) en ferfolle ferskate funksjes yn it CNV ear't er dêr tusken 1986 en 1992 foarsitter wie. Hofstede waard yn 1992 by it CNV opfolge troch Anton Westerlaken.

Yn 1995 kaam er út namme fan it CDA yn de Earste Keamer dêr't er wurdfierder sosjale saken wie en teffens dwaande wie mei ekonomyske saken en ûntwikkelingsgearwurking. Yn 2003 ferliet er de Keamer en waard lid fan de ried fan advys fan it UWV.
Hofstede waard beneamd ta Ridder yn de Oarder fan de Nederlânske Liuw en Offisier yn de Oarder fan Oranje Nassau.
Friso Wiegersma

**Friso Wiegersma** (Deurne, 14 oktober 1925 – Amsterdam, 5 juny 2006) wie in Nederlânske tekstskriuwer en keunstskilder.

## Biografy
Wiegersma waard berne yn it hûs *[[De Wieger]]*, as fjirde soan fan hûsdokter Hendrik Wiegersma en Petronella Daniëls. De glêzenier Pieter Wiegersma (1920-2009) wie in broer fan him.

Fan 1941 oant juny 1944 siet er op 'e Kunstnijverheidsskoalle yn Arnhim. Nei de Twadde Wrâldkriich studearre er keunstskiednis yn Amsterdam. Doe't er Wim Sonneveld optreden seach waard er daliks in fan - én fereale op Sonneveld. Hy besleat om by elts optreden oanwêzich te wêzen op de foarste rige. Om't er in opfallend persoan wie, waard dat al gau fernommen. Nei de achtste kear nûge Sonneveld him út foar in moeting.

Fia Sonneveld krige Wiegersma al gau wurk as dekôrûntwerper. Hy joech syn stúdzje op. Hy skreau in pear ferskes foar it earste soloprogramma fan Sonneveld yn 1964. Dêrnei skreau Wiegersma mear teksten, sa as it liet fan de strjitsjonger Nikkelen Nelis, modellearre nei *Koperen Ko* ("Ze kon het lonken niet laten") en de musical *De Kleine Parade*. Ek foar oaren, lykas Leen Jongewaard en Willy Alberti. Wiegersma brûkte dêrby de skûlnamme Hugo Verhage. 

Dêrneist makke er in stikmannich skilderijen, en yn 1970 hie er in útstalling yn New York. Wiegersma en Sonneveld wennen wilens yn Roquefort-les-Pins yn Súd-Frankryk. Sonneveld stoar op 8 maart 1974 oan in hertoanfal by in koarte besite oan Nederlân.

Wiegersma gie troch mei it skriuwen fan lietsjes, ûnder mear *Telkens weer* foar de film *[[Rooie Sien]]*. Hy fûn ek in nije partner, de 25 jier jongere klienkeunstner Hans van der Woude, mei wa't er op 31 july 2001 troude.

Hoewol't er himsels foaral as skilder beskôge, bleau er ek frege wurden as tekstskriuwer. Yn 2000 waarden syn teksten mei harren ûntsteansskiednis bondele yn it boek *Telkens weer het dorp*, ferneamd nei twa fan syn lietsjes: *Telkens weer* (fertolke troch Willeke Alberti) en *Het Dorp* (troch Wim Sonneveld). Dat lêste liet, in tekst fan him op muzyk set troch Jean Ferrat (*La montagne*), is in delslach fan de emoasje by it wersjen fan it troch de foarútgong skansearre Deurne. Op 11 maaie 2008 krige it paad njonken syn âldershûs offisjeel de namme *Het tuinpad van mijn vader*.  

Fan maaie 2006 wie der in oersjochtstentoanstelling yn Amstelfean fan de skilderijen fan Wiegersma. Wiegersma ferstoar mei goed 80 jier oan de gefolgen fan lymfeklierkanker. Fan 4 novimber 2018 oant en mei 17 jannewaris 2019 wie der ûnder de neamer 'De aanblik alleen', in oersjochútstalling fan de measte fan syn skilderijen yn Museum Slager yn Den Bosch.

## Underskieding
Jannewaris 2005 waard Wiegersma in Gouden Harp takend, fanwegen syn fertsjint foar de Nederlânske lichte muzyk. 

## Keppeling om utens
* Wiegersma yn de Muzykensyklopedy
Neo-noir

**Neo-noir** is in sjenre fan films dat in weroplibbing fan 'e âlde film noir beslacht. De film noir wie in subsjenre fan 'e misdiefilm, dat yn 'e 1940-er en 1950-er jierren fral yn 'e Feriene Steaten populêr wie. De letterlike oersetting fan 'e Frânske term *film noir* is "swarte film", in ferwizing nei de faak wat sinistere sfear fan sokke films, mar ek nei de aparte sinematografyske styl. In bekend foarbyld fan sokke films is *[[The Maltese Falcon (film út 1941)|The Maltese Falcon]]*, mei Humphrey Bogart, út 1941. Neo-noirs hawwe in soartgelikense styl, mei op it mêd fan 'e filmtechnyk brike kamerahoeken en it spyljen mei ljocht en skaad, en op it mêd fan 'e ynhâld it ferdizenjen fan 'e grins tusken goed en kwea en motiven as wraak, paranoia en ferfrjemding. Mar neo-noirs omfetsje dêrnjonken ek moderne tematyk, ynhâld en technyk. In oanbesibbe subsjenre is de tech noir, in ferminging fan film noir mei cyberpunk, in subsjenre fan 'e science fiction-film.

Foarbylden fan neo-noirs binne:

## Sjoch ek
*film noir
Keapfideo

In **keapfideo** is in foarbespile bylddrager dy't bedoeld is foar de ferkeap, bygelyks yn platesaken, warehuzen en supermerken. It is yn dy sin it tsjinstelde fan in hierfideo, dy't bedoeld is om ferhierd te wurden oan klanten fan in fideoteek. Keapfideo's hiene foarhinne almeast de foarm fan VHS-fideokassettes, mar tsjintwurdich binne it oer it algemien dvd's of mooglik blu-ray-skiven.
V.I.P.

"**V.I.P.**", "**VIP**", "**v.i.p.**" of "**vip**" (en oanbesibbe meartalsfoarmen en foarmen mei lidwurden) hawwe yn de Wikipedy ferskate betsjuttings:

*V.I.P. (ek skreaun as VIP, v.i.p. of vip), in Ingelske ôfkoarting foar *very important person* ("tige wichtich persoan"), yn it Frysk in pommerant
*V.I.P. (ek skreaun as VIP, v.i.p. of vip), in ferkoarte foarm fan 'e Ingelske oantsjutting V.I.P. room, in eksklusive romte yn in útgeansgelegenheid dy't reservearre is foar pommeranten

## Films
*''Very Important Person'' (film), in Britske film út 1961
*''The V.I.P.s'' (film), in Britske film út 1963
*''V.I.P.'' (film út 1989), in Yndiaaske film út 1989
*''V.I.P.'' (film út 1991), in Poalske film út 1991
*''V.I.P.'' (film út 1997), in Yndiaaske film út 1997
*''VIPs'' (film), in Brazyljaanske film út 2010
**[[Velaiilla Pattadhari]]*, in Yndiaaske film út 2014, dy't ek wol bekend stiet ûnder de titel *VIP*
*''V.I.P.'' (film út 2017), in Súdkoreaanske film út 2017

## Muzyk
### Platemaatskippijen
*V.I.P., in ymprint fan Motown Records
### Bands
*VIP, de eardere namme fan 'e Ganeeske band VVIP
*V.I.P. (Hongaarske band), in Hongaarske popgroep
*The V.I.P.'s (band), in Ingelske band út 'e 1960-er jierren
*Voices in Public of ViP, in Kanadeeske boyband
*The V.I.P., in ôfkoarting fan The Vanilla Ice Posse, in beneaming foar de rapper Vanilla Ice en syn DJ's en dûnsers
### Lieten
*''V.I.P.'' (liet fan Bro'Sis), in liet fan Bro'Sis út 2003
*''VIP'' (liet fan Kesha), in liet fan Kesha út 2010
*''V.I.P.'' (liet fan Ice Prince), in liet fan Ice Prince út 2013

## Persoanen
*V.I.P. (komyk) (b. 1973), in Yndiaask komyk
*VIP, bynamme fan Virgil Partch (1916-1984), in Amerikaansk cartoonist

## Tydskriften
*''VIP'' (tydskrift), in Iersk lifestyle- en moadetydskrift
**[[VIP Magazin]]*, in Moldavysk lifestyletydskrift

## Tillefyzje
*''V.I.P.'' (praatprogramma), in Kanadeesk praatprogramma dat útstjoerd waard fan 1973 oant 1983
*''V.I.P.'' (Amerikaanske tillefyzjesearje), in Amerikaanske tillefyzjesearje dy't útstjoerd waard fan 1998 oant 2002
*''V.I.P.'' (Súdkoreaanske tillefyzjesearje), in Súdkoreaanske tillefyzjesearje út 2019

## Ynternet en telekommunikaasje
*Vip mobile, in Servyske mobile tillefoanprovider
*VIP, in ôfkoarting foar *Virtual IP address*, "firtueel IP-adres"

## Oar
*VIP Ecuador, in Ekwadoraanske loftfeartmaatskippij
*VIP Industries, in Yndiaaske kofferfabrikant
*VIP's (restaurant), in Amerikaanske restaurantkeatling
*Virgin Islands Party, in politike partij yn 'e Britske Famme-eilannen
*Virtual Intelligence Providers, in Amerikaansk ynformaasjetechnologybedriuw
Doop

* doop (sakramint), in kristlik sakramint
* doop (skip), in ritueel by de tewetterlitting fan in skip
Stacked

**stacked*, in Ingelsk wurd dat "opsteapele" betsjut
**stacked*, in Ingelske sprektaalterm dy't "mei grutte boarsten" betsjut ("*she is stacked*" kin oerset wurde as "sy hat in grutte foargevel" of "sy hat in flink bosk hout foar de doar")

## Fideospultsjes
* ''Stacked'' (fideospultsje), in pokerfideospultsje út 2006

## Films
* ''Stacked'' (film út 2005), in Amerikaanske pornografyske film út 2005
* ''Stacked'' (film út 2008), in Amerikaanske pornografyske film út 2008
* ''Stacked'' (film út 2014), in Amerikaanske pornografyske film út 2014
* ''Stacked'' (film út 2017), in Amerikaanske pornografyske film út 2017
* ''Stacked'' (film út 2018), in Amerikaanske pornografyske film út 2018
* ''Stacked'' (film út 2019), in Amerikaanske pornografyske film út 2019
* *[[Stacked 1]]*, in Amerikaanske pornografyske film út 2013
* *[[Stacked 1: Titanic Tits]]*, in Amerikaanske pornografyske film út 1998
* *[[Stacked 2]]*, in Amerikaanske pornografyske film út 2014
* *[[Stacked 2]]*, in Amerikaanske pornografyske film út 2015
* *[[Stacked 2]]*, in Amerikaanske pornografyske film út 2018
* *[[Stacked 2: Nightmare in Titsville]]*, in Amerikaanske pornografyske film út 1988
* *[[Stacked 3]]*, in Amerikaanske pornografyske film út 2015
* *[[Stacked 3: Practically Magical Boobs]]*, in Amerikaanske pornografyske film út 1998
* *[[Stacked 4]]*, in Amerikaanske pornografyske film út 2015
* *[[Stacked 4: Bit Tit Teasers]]*, in Amerikaanske pornografyske film út 1999
* *[[Stacked 5]]*, in Amerikaanske pornografyske film út 2016
* *[[Stacked 5: Bit Tit Bachelor Party]]*, in Amerikaanske pornografyske film út 2000
* *[[Stacked 6]]*, in Amerikaanske pornografyske film út 2017
* *[[Stacked 6: Knasty Knockers]]*, in Amerikaanske pornografyske film út 2000
* *[[Stacked 7]]*, in Amerikaanske pornografyske film út 2017
* *[[Stacked 7: Black Magic Boobs]]*, in Amerikaanske pornografyske film út 2001
* *[[Stacked 8]]*, in Amerikaanske pornografyske film út 2017
* *[[Stacked 8: Heidi Biguns Maid to Order]]*, in Amerikaanske pornografyske film út 2002
* *[[Stacked 9]]*, in Amerikaanske pornografyske film út 2019
* *[[Stacked 9: Tale of Two Euro-Titties]]*, in Amerikaanske pornografyske film út 2002
* *[[Stacked 10: Charlie's Charlies]]*, in Amerikaanske pornografyske film út 2003

## Tillefyzje
* ''Stacked'' (tillefyzjesearje), in Amerikaanske komeedzjesearje dy't útstjoerd waard yn 2005-2006
* ''Stacked'' (film út 2008), in Britske tillefyzjefilm út 2008
MTV Movie & TV Award

De **MTV Movie & TV Awards**, foàr 2017 bekend as de **MTV Movie Awards**, binne in groep Amerikaanske prizen dy't sûnt 1992 elts jier yn maaie of juny yn Los Angeles troch de muzykstjoerder MTV útrikt wurde foar populariteit op it mêd fan film en tillefyzje. De nominaasjes wurde útornearre troch de filmprodusinten en oare liedingjaanden by MTV, wêrnei't de winners oanwiisd wurde troch in online-stimming ûnder it publyk op 'e webside fan MTV. De winners krije in trofee yn 'e foarm fan in gouden beker mei popcorn, in lekkernij dy't yn 'e Feriene Steaten tradisjoneel yn 'e bioskopen bepluze wurdt. 

## Kategoryen
### Hjoeddeistige kategoryen
*bêste film (1992–no)
*bêste tillefyzjeprogramma ('show') (2017–no)
*bêste optreden yn in film (1992–no)
*bêste optreden yn in tillefyzjeprogramma (2017–no)
*bêste komyske optreden (1992–no)
*bêste eangstige optreden (2005–2006 as 'bêste skitende benaude optreden', 2010–2011, 2013–2015 as 'bêste skitende benaude optreden', 2018–no)
*bêste filmsmjunt (1992–no)
*bêste filmheld (2006, 2010–no)
*bêste tút (1992–no)
*bêste gefjocht (1996–no)
*bêste team yn in film (2017–no)
*bêste realitysearje (2017–no)
*bêste sênesteller (2018–no)
;Spesjale prizen
*Generation Award (oeuvrepriis; 2005–no)
*Trailblazer Award (priis foar ynnovaasje; 2012–no)

### Ofskafte kategoryen
*meast begearlike akteur (1992–1996)
*meast begearlike aktrise (1992–1996)
*bêste nije filmmakker (1992–2002)
*bêste aksjesêne (1992–2005)
*bêste filmduo (1992–2006, 2013–2015)
*bêste musicalsêne (1992–2002, 2005, 2009, 2012, 2014–2015, 2017)
*bêste trochbraakoptreden (1992–2017; yn 2011-2012 bekend as 'trochbraakstjer')
*bêste dûnssêne (1995, 1998, 2001, 2004)
*bêste sandwich yn in film (1996)
*bêst klaaide akteur of aktrise (2001–2002)
*bêste firtuële optreden (2003, 2016)
*bêste film basearre op in fideospultsje (2005)
*meast seksy optreden (2006)
*bêste simmerfilm dy'tst noch net sjoen hast (2007)
*bêste simmerfilm oant no ta (2008)
*bêste WTF-momint; d.w.s. bêste ferbjusterjende momint yn in film (2009–2011)
*wrâldsuperstjer (2010)
*grutste stoere stjer (2010-2011)
*bêste útspraak yn in film (2011)
*bêste cast (2012, 2016)
*bêste oangripende optreden (2012–2015)
*bêste metamorfoaze yn in film (2013–2014)
*bêste optreden yn 'e bleate bast (2013–2015)
*favorite personaazje (2014)
*bêste aksje-optreden (2016)
*bêste dokumintêre (2016–2017)
*bêste wiere ferhaal (2016)
*bêste triennelûker (2017)
*bêste aktuële ûnderwerp (2017)
*bêste Amerikaanske ferhaal (2017)
*bêste muzykdokumintêre (2018)
;Ofskafte spesjale prizen
*Lifetime Achievement Award (oeuvrepriis; 1992–1998)
*Silver Bucket of Excellence (2005–2006)
*Comedic Genius Award (2013, 2015–2016)

## Keppelings om utens
*Offisjele webside fan 'e MTV Movie & TV Awards
Titelmuzyk

De **titelmuzyk** of in **werkenningsmeldij** is in relatyf koart muzykstik dat brûkt wurdt foar in tillefyzjeprogramma, radioprogramma, film of fideospultsje, en dat yn 'e regel ôfspile wurdt ûnder de begjintitels en soms ek ûnder de ôftiteling. Faak giet it dêrby om ynstrumintale muzyk; as der ek by songen wurdt, sprekt men fan in **titelsong**. Ornaris wurdt titelmuzyk spesjaal skreaun foar it programma, de film of it fideospultsje dêr't it foar brûkt wurdt, mar soms kiest men ynstee foar in al besteand muzykstik of liet. It doel fan titelmuzyk is om ta werkenning te lieden fan it oangeande programma, en om 'e juste sfear te skeppen foar de oangeande film of it oangeande fideospultsje.

Op 'e tillefyzje duorre de titelmuzyk yn it ferline faak relatyf lang, wylst yn 'e tuskentiid de akteurs mei harren eigentlike nammen yn byld brocht waarden, dy't ta de fêste cast hearden. Soks waard bygelyks dien by tillefyzjesearjes as *[[Magnum, P.I.]]*, *[[Dallas (tillefyzjesearje)|Dallas]]* en *[[Baywatch (tillefyzjesearje)|Baywatch]]*. Fan 'e twadde helte fan 'e 1990-er jierren ôf waarden sokke yntro's, en dêrom ek de bygeande titelmuzyk, hieltyd koarter. Tsjintwurdich is de titelmuzyk fan in tillefyzjesearje faak net mear as in koarte jingle, wêrby't inkeld de nammen fan 'e filmprodusinten yn byld werjûn wurde. De rest fan 'e begjintitels wurdt dan werjûn oer de bylden fan it begjin fan 'e ôflevering hinne. Yn it gefal fan films wurdt faak noch wol de tiid nommen foar begjintitels mei titelmuzyk.

Soms waard yn it ferline de titelmuzyk (yn 'e foarm fan in titelsong) brûkt om útlis te jaan oer de útgongssitewaasje fan 'e tillefyzjesearje, bedoeld foar sjoggers dy't dêr net bekend mei wiene. Foarbylden fan dat soarte titelmuzyk wiene *[[The Fresh Prince of Bel-Air]]* en *[[The Nanny]]*. Guon titelsongs waarden, al of net troch de bekendheid fan it tillefyzjeprogramma of de film dêr't se by hearden, sa populêr dat se letter ek as single útbrocht waarden. It bekendste foarbyld dêrfan is it liet *[[I'll Be There for You (liet fan The Rembrandts)|I'll Be There for You]]* fan 'e band The Rembrandts, dat de titelsong fan 'e komeedzjesearje *[[Friends (tillefyzjesearje)|Friends]]* wie.
Titelsong

* titelsong, titelmuzyk dy't songen wurdt
* titelsong, in liet dêr't it album dêr't dat liet op útbrocht wurdt, nei ferneamd is
Malibu

## Geografy
* Malibu (Kalifornje), in plak yn 'e Amerikaanske steat Kalifornje
** Malibu Creek, in beek by Malibu
** Malibumar, in mar by Malibu
** Malibu Beach, in strân by Malibu
** Lagune fan Malibu, in lagune by Malibu
** Steatspark Malibu Creek, in steatspark dat de Malibu Creek omfiemet
** Steatspark Malibu Lagoon, in steatspark dat de Lagune fan Malibu omfiemet
* Malibu (Britsk-Kolumbia), in plak yn 'e Kanadeeske provinsje Britsk-Kolumbia
* Baja Malibu, in strân by de Meksikaanske stêd Tijuana

## Film en tillefyzje
* ''Malibu'' (film), in Amerikaanske tillefyzjefilm út 1983
* ''Malibu, CA'' (tillefyzjesearje), in Amerikaanske komeedzjesearje dy't útstjoerd waard fan 1998 oant 2000
* *[[Malibu Country]]*, in Amerikaansk komeedzje searje út 2012
* *[[2000 Malibu Road]]*, in Amerikaansk komeedzjesearje út 1992

## Muzyk
* ''Malibu'' (album), in album fan Anderson Paak út 2016

* ''Malibu'' (liet fan The Tymes), in liet fan The Tymes út 1964
* ''Malibu'' (liet fan Patricia Paay), in liet fan Patricia Paay út 1978
* ''Malibu'' (liet fan Hole), in liet fan Hole út 1998
* ''Malibu'' (liet fan Jagúar), in liet fan Jagúar út 1999
* ''Malibu'' (liet fan Miley Cyrus), in liet fan Miley Cyrus út 2017
* ''Malibu'' (liet fan Trixie Mattel), in liet fan Trixie Mattel út 2020

## Persoanen
* Biff Malibu (b. 19??), de skûlnamme fan pornoprodusint Christopher Alexander
* Roger Joseph Manning jr. (b. 1966), in Amerikaansk muzikant mei de bynamme Malibu

## Oar
* Malibu Boats, in Amerikaanske jachtwerf
* Malibu Comics, in Amerikaanske útjouwerij fan stripblêden
* Malibu (rum), in soart rum mei kokosnútsmaak
* malibu (surfplanke), in type surfplanke
* Malibû-talen, in kloft útstoarne Yndiaanske talen út Kolombia
* Chevrolet Malibu, in model auto fan it merk Chevrolet
* Moyes Malibu, in model hangglider fan it merk Moyes
* Piper PA-46 Malibu, in ienmotoarich priveefleantúchje
Reüny

In **reüny** (fan it Frânske *reunion*) is in gearkomste fan persoanen dy't yn it ferline faker byinoar kamen en in groep fan it iene of oare soarte foarmen, mar neitiid útinoar gien binne. Redens om in reüny te hâlden, kinne útinoar rinne, mar gauris spilet nostalgy oer "dy goeie âlde tiid" of in spesjaal barren, lykas in jubileum, dêrby in rol.

## Eftergrûn
In reüny wurdt faak pas organisearre jierren nei't it lêste kontakt plakfûn hat. Der kinne yn 'e libbens fan 'e dielnimmers yn 'e tuskentiid dan ek in protte dingen feroare wêze. Men is troud, hat bern krigen, hat in hiel oare baan, is emigrearre, ensfh. De organisaasje fan in reüny ferget in protte wurk as it giet om it efterheljen fan alle adressen, benammen om't in soad minsken ûnderwilens ferhuze wêze sille, wylst froulju troch it oangean fan in houlik ek noch faak in oare efternamme krigen hawwe. Sûnt de yntroduksje fan it ynternet binne der mear mooglikheden om bekenden út it ferline op te spoaren, mar der binne ek spesjale buro's dy't har spesifyk talizze op it organisearjen fan reünys.

## Soarten reünys
Reünys komme foar yn ferskate soarten. Hiel bekend binne bygelyks de reünys foar âld-learlingen fan in basisskoalle of middelbere skoalle. Dy wurde faak holden yn it skoalgebou, op of deunby de datum dat men dêr fan skoalle gien is. Skoalreünys wurde gauris troch de skoalle organisearre, mar it komt ek foar dat it inisjatyf fan (inkele) âld-learlingen útgiet.

Ek bedriuwen organisearje wol reünys foar âld-wurknimmers. Dat bart almeast as sa'n bedriuw in jubileum fiert. By gruttere bedriuwen en ynstellings wurde reünys ornaris per ôfdieling holden, bgl. as it giet om âld-wurknimmers fan in sikehûs.

In hiel oare foarm fan in reüny is de famyljereüny, wêrby't de leden fan in grutte famylje dy't inoar oars inkeld sjogge op brulloften en begraffenissen, byinoar komme. 

Yn 'e muzykyndustry, ta einbeslút, wurdt sprutsen fan in reüny as in band wêrfan't de leden al frij lang útinoar binne en har by in oare band jûn hawwe, in solokarriêre begûn binne of har út 'e publike belangstelling weromlutsen hawwe, noch ien kear gearkomme om in spesjaal optreden te fersoargjen.
Nelsinho Baptista

**Nelson Baptista Júnior** (22 july 1950) is in earder Brazyljaansk fuotballer. Earder spile  foar  Ponte Preta, São Paulo, Santos en Juventus.

## Keppeling om utens
*Profile at Sambafoot
Feike Sijbesma

**Feike Sijbesma** (Nieuw-Loosdrecht, 25 augustus 1959) is in Nederlânske topfunksjonaris. 

## Libben en wurk
Sijbesma waard berne as soan fan in fersekeringsagint. Hy studearre medyske biology oan de Universiteit Utert en bedriuwskunde oan de Erasmus Universiteit Rotterdam. Yn 1987 begûn er syn karriêre by Koninklijke Gist-brocades NV as strategysk planner by de difyzje Industrial Pharmaceutical Products. Trije jier letter waard er direkteur Marketing & Sales by dy difyzje. 

Fan 1993 ôf, joech er lieding oan it ûnderdiel Savoury Ingredients en yn 1995 waard er beneamd as direkteur fan de difyzje Food Specialties, dêr't Savoury Ingredients ûnderwilens in businessunit fan wurden wie. Yn datselde jier kaam er oan by it Executive Committee fan Gist-brocades. Yn 1998, nei de oername fan Gist-brocades troch gemy-multinational Keninklike DSM NV, waard er direkteur fan de sakegroep DSM Food Specialties.

Yn 2000 kaam Sijbesma yn de Ried fan Bestjoer fan DSM. Yn 2002, 2003 late er de oername fan de fitamine- en fyngemydifyzje fan it Switserske farmasykonsern Roche. Yn de jierren dêrnei late er fan Bazel (Switserlân) út de yntegraasje fan de difyzje mei DSM, neist syn oare ferantwurdlikheden as bestjoerslid.

Sûnt 2007 is Feike Sijbesma bestjoersfoarsitter fan DSM. Yn febrewaris 2020 gie er ôf en waard er opfolge troch Geraldine Matchett en Dimitri de Vreeze. Hy wie 13 jier foarsitter en ûnder syn lieding transformearre DSM fan in grutte produsint fan bulkgemikalyen nei in oanbieder fan spesjalistyske materialen en fiedingsyngrediïnten lykas fitamines en fetsoeren. Nei't er by DSM weigie waard er op 1 maart 2020 mei-foarsitter mei Ban Ki-moon fan in FN-gearwurkingsferbân om klimaatferoaring oan te pakken. Fierder sil er it Africa Improved Foods-ynisjatyf liede, mei as doel om honger yn Afrika út te baljen. 

Fan 26 maart 2020 oant yn twadde helte augustus fan dat jier wie Sijbesma - net betelle - spesjaal gesant foar it kabinet om ferskate aspekten om de koroanakrisis hinne regeljen. Hy rjochte him benammen op de opsjes dy't Nederlân hie foar koroanatesten en de beskikberens dêrfan; teffens wie er dwaande mei de beskikberens fan faksins. 

### Privee
Sijbesma is troud en hat twa soannen.

## Oare funksjes

Neist syn bestjoersfoarsitterwêzen fan DSM beklaait Feike Sijbesma de folgjende funksjes: 
* Lid Ried fan Kommissarissen De Nederlandsche Bank (sûnt 2012)
* Lid Ried fan Kommissarissen Unilever N.V. en PLC (sûnt 2014)
* Lid algemien bestjoer CEFIC (Europeeske branche-organisaasje foar de gemimyske yndustr) (sûnt 2007)
* Lid fan de Global CEO Council (GCC) fan de Sineeske People’s Association for Friendship with Foreign Countries (CPAFFC) (sûnt 2013)

## Underskiedingen
* Most Distinguished Alumni award – RSM Erasmus Universiteit Rotterdam (2009) 
* Humanitarian of the Year Award – Feriene Naasjes (2010)
* Leaders of Change Award – Feriene Naasjes (2011) 
* George Washington Carver Award for Biotechnology - BIO (2011)
* Earedoktoraat Universiteit Maastricht (weardekreasje foar alle oandielhâlders) (2012)
Nachtklup

In **nachtklup** (ek skreaun as **nachtklub** of **nachtclub**) is in type útgeansgelegenheid dat syn namme tanket oan it feit dat it yn 'e nachtlike oeren iepen is. Sokke saken befine har oer it algemien yn gruttere plakken, mar net altyd. Yn noardlik Fryslân stiet it doarp Berltsum bygelyks bekend om 'e kloft nachtklups dy't dêr fêstige binne. By in nachtklup kin it gean om in diskoteek, in nachtlik poppoadium, in jazzklup of in saak dy't rjochte is op eroatysk fermaak, mei gastfroulju, strippers dy't op poadia stripteases útfiere en mooglik ek mei prostituees. Guon nachtklups kombinearje eleminten fan ferskillende fan 'e foarneamde kategoryen. It is ek mooglik dat in nachtklup op ferskillende jûnen yn 'e wike in ferskillende funksje hat. Yn sa'n gefal wurdt ornaris útgien fan in fêst skema. Wat de drokste jûnen binne foar nachtklups ferskilt per plak, mar oer it algemien binne it freed- en/of sneontejûn, mei't de klupgongers dan de oare deis, yn it wykein, útsliepe kinne.

Nachtklups ûnderskiede har fan bars, pubs en kafees troch tafoeging fan in dûnsflier en teffens fan in poadium foar muzikanten dy't live muzyk fersoargje of, yn it gefal fan elektroanyske muzyk, house of hiphop, foar in live-discjockey, dy't platen draait. Gruttere nachtklups omfetsje faak mear as ien dûnsflier, en soms ek mear as ien poadium dêr't tagelyk optreden wurde kin. Lúksere nachtklups hawwe fierders faak in VIP-room dy't inkeld tagonklik is foar pommeranten en harren entoeraazje. Frijwol alle nachtklups hawwe by de doar ien of mear útsmiters om lestige of smoardronken klanten ôf te fieren en slaanderij en oare swierrichheden bûtendoar te hâlden. By eksklusive nachtklups hawwe sokke útsmiters ek de taak om te bepalen wa't deryn komt en wa net. Soks hat te krijen mei (nei willekeur opstelde) kleanfoarskriften, mar it wurdt gauris brûkt om rasisme te behimmeljen troch bgl. lju mei in dûnkere hûdskleur te wegerjen op basis fan harren klaaiïng.
Gearwenjen

**Gearwenjen** (ek: **gearlibje, hokje, húzje**) yn 'e sprektaal yn it Frysk oer it algemien oantsjut mei de hollanistyske ynterferinsje **samenwenjen**, is in relaasjefoarm wêrby't twa persoanen as partners ien wente brûke en in húshâlding foarmje. Ymplisyt is dêrby dat it tusken dy persoanen giet om in (seksuële) leafdesrelaasje. As in âlder en in bern, of as twa freonen in hûs en húshâlding diele, sprekt men dêrom net fan gearwenjen, mar fan in ienâldergesin, resp. húsgenoaten. Fierders wurdt de term 'gearwenjen' ornaris opfet as 'gearwenjen sûnder troud te wêzen', en wurdt sadwaande ek fan troude pearen yn 'e regel net sein dat se gearwenje, om't dat normaal sprutsen yn it troud wêzen besletten leit.

Oarspronklik wie de betsjutting fan it begryp gearwenjen oars: oant de 1950-er jierren waard dermei ferwiisd nei it by inoar yn ien wente wenjen fan twa of mear persoanen dy't gjin leafdesrelaasje hiene. Tsjintwurdich is foar sa'n wensitewaasje de term 'wengroep' yn gebrûk. Hie men wol in leafdesrelaasje, dan koe men inkeld byinoar wenje as men troud wie, oars waard it maatskiplik net akseptearre en kaam der in skandaal fan. Yn guon maatskiplike fermiddens wie trouwen oer de putheak, dat fierhinne delkaam op gearwenjen, wol akseptearre, mar dan moast men jin ek hâlde en drage as wie men troud. Gearwenjen yn 'e moderne betsjutting kaam fan 'e Seksuële Revolúsje fan 'e 1960-er jierren ôf yn Nederlân hieltyd mear foar. Yn 't earstoan waard dêrfoar (troch tsjinstanners) ek wol de delbûgende beneaming 'gearhokken' brûkt. Hoewol't gearwenjen yn 'e Westerske wrâld tsjintwurdich hiel gewoan is, leit der yn beskate lannen, kultueren en mienskippen (wêrûnder ek guon allochtoane en swier kristlike mienskippen yn Nederlân) noch altyd in taboe op.

Tsjintwurdich wurdt gearwenjen yn Nederlân oer it algemien sjoen as in opstapke nei it houlik, hoewol't der ek pearkes binne dy't nea trouwe. Neffens sifers fan it Sintraal Buro foar de Statistyk (CBS) trouden oan 'e ein fan 'e 1960-er jierren njoggen fan 'e tsien froulju yn Nederlân sûnder earst gearwenne te hawwen. Yn 2005 troude noch mar ien fan 'e tsien Nederlânske froulju sûnder earst gearwenne te hawwen. Lange tiid wie yn Nederlân it byinoar yn ien hûs wenjen en in húshâlding fieren in betingst fan it boargerlik houlik, dat by wet fêstlein wie. Yn 2001 waard dat út 'e wet skrast, en sûnt hoege troude pearen dus net mear yn itselde hûs te wenjen om in troch de steat erkend houlik te hawwen. Oan 'e oare kant binne om deselde tiid hinne yn Nederlân ek it registrearre partnerskip en it gearlibbingskontrakt ynfierd, dat wetlik erkende foarmen binne fan gearwenjen bûten it houlik om. In soad Westerske lannen hawwe soartgelikense regelings ynfierd, mar bûten de Westerske wrâld wurdt gearwenjen faak noch altyd net offisjeel erkend, as it al sosjaal akseptearre is.